《南乡子 翠云草》
清代·屈秉筠

贴遍玉阶前。秀比双鬟色更鲜。认是烟丝吹不断，缠绵。

肯学馀霞散碧天。

弱步不胜怜。误向秋阴拾碎钿。为嘱采篮人仔细，裙边。

些小根苗正自牵。

作者简介：屈秉筠，字宛仙，常熟人，同邑秀才赵同珏室。夫妇工诗，钱唐袁枚、昭文，吴蔚光比之“鸥波眷属”，宛仙复工画，尤善白描，著有《蕴玉楼诗集》四卷。